Tre AaB-fans kan godt indstille sig på at følge den spændende kamp om guldet i superligaen hjemme fra sofaen. Ifølge Paul Andersen, der er sikkerhedschef på netop Aalborg Stadion står de tre fodbold-fans, som i går blev anholdt for vold på Viborg Stadion, til to års udelukkelse fra alle superligakampe. Det skriver P4 Nordjylland. De tre er ukendte i det lokale register over fodboldbøller. Ingen af dem er ifølge AaB Support medlem af deres fanklub. To af mændene er løsladt med en sigtelse for vold. Den tredie, en 18-årig mand, bliver i løbet af eftermiddagen fremstillet i grundlovsforhør også sigtet for vold.

Opsummering:
Det betaler sig ikke at gå amok som AaB-fan. De tre, som i går blev anholdt på Viborg Stadion, får nu det røde kort af klubben. De står til to års karantæne fra al superligafodbold i Danmark.